Zápisnica

z riadneho zasadnutia Obecného zastupiteľstva Obce Kolačkov, konaného dňa 3. apríla 2017 o 17.00 hod. v zasadačke obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:** Pavol Zamiška

Ľudmila Dziaková

Mária Žoldáková

Mgr. Anna Dziaková

Judita Zamišková

Jozef Majkut

Ing. Dušan Reľovský

Mgr. Veronika Henischová

Pavol Dziak

Mgr. Gabriela Zamišková, zapisovateľka

**Ostatní prítomní:** Dušan Reľovský

František Koneval

Ľudovít Šoltés za Ekoservis Slovensko, s. r. o.

Werner Frank za Ekoservis Slovensko, s. r. o.

**Program:**

1. *Otvorenie*
2. *Určenie zapisovateľa a overovateľov zápisnice*
3. *Kontrola plnenia uznesení*
4. *Žiadosť o úpravu rozpočtu*
5. *Návrh na odpredaj pozemku*
6. *Rozpočtové opatrenie č. 1/2017*
7. *Správa hlavného kontrolóra o kontrolnej činnosti za rok 2016*
8. *Správa o kontrole záväzkov a pohľadávok obce Kolačkov*
9. *Rôzne*
10. *Návrh uznesenia*
11. *Záver*

**K bodu 1/**

Rokovanie obecného zastupiteľstva otvoril a viedol starosta obce Pavol Zamiška, ktorý v úvode privítal všetkých prítomných. Oboznámil ich s návrhom programu rokovania, ktorý im bol doručený v pozvánke. Starosta vyzval prítomných k doplneniu programu. Taktiež ich informoval o novej skutočnosti, ktorú tiež doplní do programu a to vzdanie sa poslaneckého mandátu poslanca Martina Reľovského. Program doplnil aj poslanec Ing. Dušan Reľovský. Návrh programu po doplnení bol nasledovný:

**Program:**

1. *Otvorenie*
2. *Určenie zapisovateľa a overovateľov zápisnice*
3. *Kontrola plnenia uznesení*
4. *Vzdanie sa poslanca OcZ a zloženie sľubu nového poslanca*
5. *Informácie spoločnosti Ekoservis Slovensko, s. r. o.*
6. *Riešenie rómskej problematiky*
7. *Žiadosť o úpravu rozpočtu*
8. *Návrh na odpredaj pozemku*
9. *Rozpočtové opatrenie č. 1/2017*
10. *Správa hlavného kontrolóra o kontrolnej činnosti za rok 2016*
11. *Správa o kontrole záväzkov a pohľadávok obce Kolačkov*
12. *Rôzne*
13. *Návrh uznesenia*
14. *Záver*

Tento program bol daný na hlasovanie:

**HLASOVANIE o navrhnutom programe:**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

b o l o prijaté uznesenie

**Obecné zastupiteľstvo v Kolačkove**

**schvaľuje**

*program rokovania OcZ v zmysle predloženého návrhu.*

**K bodu 2/**

V tomto bode boli starostom obce určení overovatelia a zapisovateľ zápisnice:

1. Mgr. Veronika Henischová
2. Jozef Majkut

Za zapisovateľku určil Mgr. Gabrielu Zamiškovú

**HLASOVANIE o určení overovateľov zápisnice**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*overovateľov zápisnice: Mgr. Veroniku Henischovú a Jozefa Majkuta.*

**K bodu 3/**

Starosta v tomto bode informoval prítomných poslancov o potrebe zmeny termínu na akciu „Deň rodákov“ a to na skorší termín t. j. na 12. -13. 8. 2017. Poslanci s týmto návrhom súhlasili. Ostatné body uznesenia boli vykonané.

**K bodu 4/**

Starosta prečítal list poslanca Martina Reľovského ktorým sa vzdáva poslaneckého mandátu. Konštatoval, že toto jeho rozhodnutie vzal na vedomie a informoval poslancov že o dôvodoch vzdania sa by najlepšie informoval poslancov pán Martin Reľovský, ktorý chcel byť prítomný na zasadnutí, avšak z pracovných dôvodov je odcestovaný a nemohol prísť. Na toto dnešné zasadnutie bol pozvaný ďalší zvolený poslanec v poradí v posledných komunálnych voľbách pán Pavol Dziak, ktorý predpísaným spôsobom zložil sľub poslanca.

**K bodu 5/**

Starosta predstavil poslancom p. riaditeľa firmy Ekoservis Slovensko, s. r. o. p. Wernera Franka a pracovníka Ľudovíta Šoltésa. Starosta dal slovo riaditeľovi, ktorí poslancov oboznámil s princípom fungovania ČOV, ako aj s nedostatkami našej ČOV. Predložil hneď ponuky na prípadne odstránenie týchto nedostatkov, nakoľko najzakladanejším problémom je nenainštalovaný merač vyčistenej odpadovej vody. Ďalej predložil ponuku na prevzdušňovač a zachytávač hrubého odpadu. Poslanec Dušan Reľovský mal dotaz či naša ČOV zatiaľ postačuje pre našu obec. Odpoveď bola, že momentálne sa dá povedať že naša ČOV pracuje na cca 75 %. Starosta krátko informoval poslancov aj o tom, že súčasne táto firma robí aj prevádzkovateľa obecného vodovodu, nakoľko to vyžaduje zákon. Tiež že od nového roka bude táto firma pripravovať aj všetky podklady ako sú VZN, návrh cien, rozbory vody.... Po krátkej diskusii starosta poďakoval prítomným zástupcom firmy Ekoservis Slovensko, s. r. o. za ich informácie.

**K bodu 6/**

V tomto bode dostal slovo poslanec Ing. Dušan Reľovský, ktorý tento bod doplnil do programu. Hneď na úvod podotkol, že je rozdiel medzi chudobou a lenivosťou. Chudoba sa dá tolerovať ale lenivosť našich spoluobčanov nie. Hlavným problémom je neporiadok, hluk a rozrastanie osady – chatrčí. Hlavne keď z drevárni vznikajú obydlia ako aj z verandy je už spálňa. Treba apelovať na spoluprácu s TSP s nahlasovaním čiernych stavieb. Poslankyňa Mgr. Veronika Vilčeková konštatovala, že v spolupráci s TSP bol vypracovaný dokument so zmapovaním osady, čo potvrdil aj starosta. Poslanec sa informoval čo s tými chatrčami čo z jeho monitorovania je známe, že na fotke z jedného roka tam nebola a teraz je. Starosta konštatoval, že podľa platného stavebného zákona sa obydlie nemôže búrať. To znamená že keď niekto postaví obydlie aj na jeho súkromnom pozemku, nemôže ho zvaliť. Môžu sa dať odstrániť také čierne stavby, ktoré nespĺňajú formu obydlia. Poslanec Ing. Dušan Reľovský navrhol aby sa oslovilo vlastníkov pozemkov k odstráneniu týchto stavieb. Taktiež upozornil na to, aby všetko sa vykonávalo písomnou formou a nie ústnymi dohovormi, nakoľko je to slovenský folklór, že v dnešnej dobe to čo sa povie dnes – zajtra už neplatí. Starosta dal preto návrh uznesenia a vyzval poslancov k hlasovaniu:

**HLASOVANIE o výstavbe čiernych stavieb v rómskej osade**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**vyzýva**

*vlastníkov pozemkov aby stavby ktoré nie sú obydlím boli odstránené a aby zabraňovali ďalšiemu stavaniu čiernych stavieb.*

Ďalej veľký problém je v čistote osady, t. j. bordel v osade, túlavé psy, hluk v osade. Prítomný pán František Koneval konštatoval, že tam sa nedá žiť. Veľa krát už na túto situáciu upozorňoval. Poslanec Ing. Dušan Reľovský ako aj starosta mu odpovedali, že netreba len rozprávať, ale podať oficiálne písomnú sťažnosť poprípade aj s návrhom riešenia. Túto možnosť pán Koneval neodobril, nakoľko on nikoho nebude udávať. Toto jeho tvrdenie sa nestretlo s pochopením poslancom, ktorí majú názor, že keď mi niečo vadí, tak treba písomne návrh podať, nielen o tom rozprávať. Pán Koneval ďalej konštatoval, že má informáciu že sa dá vypnúť elektrický prúd do osady, na čo by dohliadol aj on a hlavne v nočných hodinách. Dostal však odpoveď, že takéto zásahy nemôže robiť hoci kto. Musí byť na to vyškolená osoba. Na odpoveď aby volal políciu konštatoval že ich volá pravidelne ale keď prídu tak nič sa nedeje. Poslanec Ing. Dušan Reľovský mu navrhol, aby všetko čo sa zlé deje dokumentoval a dodal tieto dokumenty so sťažnosťou na obecný úrad. Tieto podnety bude potom riešiť komisia pre verejný poriadok. Tiež sa konštatovalo, že za dva a pol roka nie je ani jedna oficiálna sťažnosť na rómsku osadu. Starosta tiež konštatoval že zo strany obyvateľov sa dlho len „rozpráva“ o čiernom predaji alkoholu, ale až rómovia túto skutočnosť nahlásili na prešetrenie ako sťažnosť. Ďalej pán Koneval konštatoval že má informáciu o obci Čirč kde robia všetko preto, aby rómovia odtiaľ odchádzali. Starosta skonštatoval, že momentálne sa o tejto obci hovorí ako o prvej zlegalizovanej osade na Slovensku a tiež o tom, že môžu si rómovia v tejto osade stavať svoje obydlia úplne legálnou cestou. Takže naopak táto obec robí všetko preto, aby rómovia mali vytvorené všetky podmienky na ich bývanie tam. Poslanec Ing. Dušan Reľovský znova apeloval na to, aby sa v našej osade dohliadlo na to, aby sa čierne stavby nestavali. Lebo dnes sú štyri kolíky a na druhý deň už je to obité doskami. Apeloval hlavne na spoluprácu TSP s nahlasovaním čiernych stavieb aj za cenu finančného ohodnotenia. Starosta preto vyzval poslancov k hlasovaniu:

**HLASOVANIE o výstavbe čiernych stavieb v rómskej osade**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*písomne vyzvať pracovníčky TSP na spoluprácu pri nahlasovaní čiernych stavieb.*

Tiež boli dotazy koho treba volať pokiaľ sa v osade zapaľujú ohne, ktoré strašne dymia na čierno. Starosta podal odpoveď, že požiarnici majú merače na hodnoty vypúšťaných toxínov do vzduchu. Ale tiež to treba nahlásiť písomne. Ďalej veľkým problémom je vešanie vecí po provizórnych plotoch, ktoré postavili majitelia pozemkov v okolí osady. Je to dlhodobý problém, ku ktorému sa zaujalo konečné stanovisko a to: starosta zabezpečí, aby z ľudí, ktorí vykonávajú aktivačnú činnosť alebo odpracovávajú dávku v hmotnej núdzi boli vyberaní hlasovaním stále dvaja, ktorí tieto veci budú zhadzovať a vyhadzovať do kontajnerov, nakoľko tieto veci sa považujú a budú považované za odpad. Starosta dal preto o tomto hlasovať:

**HLASOVANIE o poriadku v okolí rómskej osady**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*informáciu starostu obce o určení dvoch UoZ, ktorý každý deň budú zhadzovať veci z plotov.*

Ďalším veľkým problémom je premnoženie psov, ktorí sa túlajú a dosť ohrozujú pracovníkov navštevujúcich osadu. Starosta konštatoval, že niekedy takýto problém poriešili policajti, ktorí mohli túlavých psov odstreliť. V dnešnej dobe je však situácia taká, že psy sú veľmi chránené a polícia to takto riešiť už nemôže. Nemôžu to riešiť ani poľovníci pokiaľ nie je pes v určenej vzdialenosti od obydlia. Riešila sa voľba aj kastrácie, ktorá však bola zamietnutá, nakoľko to nie je vyriešenie problému, nakoľko kastrovaný pes znova ostane v osade. V minulom období už odchyt psov bol v osade vykonávaný. Vtedy už dochádzalo k tomu, že keď sa prišlo do osady tak sa väčšina rómov tvári, že psov nemajú. Pokiaľ má však majiteľ psa riadne prihláseného a za neho aj platí, nemá nikto právo mu ho vziať, alebo kastrovať bez jeho súhlasu. Prihlásených a z toho aj platiacich majiteľov psov je však v osade veľmi málo. Preto po dlhej diskusii sa poslanci zhodli na vykonaní odchytu psov aspoň raz za mesiac. Starosta preto dal hlasovať za uznesenie:

**HLASOVANIE o odchyte psov**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**schvaľuje**

*vykonať odchyt psov*

Ďalej v tomto bode bol riešený aj príchod detí na vyučovanie vo veľmi zanedbanom stave. T. j. žiaci z rómskej osady navštevujú školu špinaví, zanedbaní, zavšivavení a s rôznymi chorobami – najviac svrab. Táto situácia sa navrhla riešiť tak, aby sa podala zo strany p. Zamiškovej sťažnosť na túto situáciu a tá aby sa ďalej riešila cez zdravotnú asistentku školy, alebo zdravotnú asistentku, ktorá pracuje v osade. Starosta navrhol, že na ďalšie zastupiteľstvo prizve p. riaditeľku školy a spolu s ňou sa táto situácia nejako preberie a zhodnotí čo by bolo dobré. Určite však takéto deti do školy by chodiť nemali, nakoľko ohrozujú zdravie aj ostatných detí. Navštevujú totiž spoločné priestory ako sú telocvičňa, šatňa a školskú jedáleň. Tiež pán Koneval znova upozornil na to, aby sa premiestnili kontajnery na separovaný zber, ktoré sú momentálne umiestnené v jeho susedstve. Ide o kontajnery, ktoré pracovníci EKOS-u ani nevyvážajú, nakoľko sú tam nahádzané rôzne iné odpady, ktoré nespĺňajú separáciu určených druhov odpadu. Starosta však konštatoval, že keďže tieto kontajnery nie sú prázdne, bude problém pre ich váhu ich premiestniť. Skúsi sa však dohodnúť s firmou EKOS, aby ak prídu na vývoz ich aspoň premiestnila svojimi strojmi. V tomto bode si každý uvedomuje problémovosť v rómskej osade. Starosta by bol zato, aby v budúcnosti naša rómska osada mala stálu policajnú hliadku. Informoval tiež poslancov o tom, že v blízkej dobe budú vyhlásené výzvy na niekdajšie „rómske hliadky“ do ktorých sa naša obec určite zapojí a ktorá by aspoň z časti pomohla riešiť poriadok a nočný kľud v rómskej osade.

**K bodu 7/**

V tomto bode starosta prečítal žiadosť ZŠ s MŠ Kolačkov, v ktorej žiadajú obec o navýšenie rozpočtu pre originálne kompetencie z dôvodu odchodu učiteľky MŠ do dôchodku. S týmto navýšením sa predpokladalo už pri schvaľovaní rozpočtu, ale nakoľko sa nevedelo o akú sumu pôjde, tak už vtedy sa skonštatovalo, že toto sa bude riešiť úpravou rozpočtu. Poslanci k uvedenému nemali pripomienky a preto starosta vyzval prítomných k hlasovaniu:

**HLASOVANIE o žiadosti o úpravu rozpočtu**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**schvaľuje**

*RO č. 2/2017*

**K bodu 8/**

V tomto bode starosta informoval poslancov o znaleckom posudku pozemku o ktorého odkúpenie požiadal pán Jozef Reľovský. Keďže je potrebné pri odpredaji pozemkov obce postupovať podľa platných právnych predpisov, poslanci odporučili starostovi, aby tento odpredaj podrobne prebral so stavebnou komisiou a aby táto potom predložila na zasadnutie konkrétne kroky ako aj odporúčanie ceny pozemku. Starosta s týmto návrhom súhlasil a vyzval poslancov k hlasovaniu:

**HLASOVANIE o odpredaji pozemku**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*znalecký posudok a odpredaj pozemku riešiť v spolupráci so stavebnou komisiou.*

**K bodu 9/**

V tomto bode účtovníčka obce informovala poslancov o prijatom rozpočtovom opatrení starostu obce č. 1. Ide o finančné prostriedky štátu na financovanie prenesených kompetencií školy. Poslanci k tomuto nemali žiadne námietky. Starosta prítomných vyzval k hlasovaniu:

**HLASOVANIE o RO starostu obce č. 1/2017**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*RO starostu obce č. 1/20017*

**K bodu 10/**

V tomto bode starosta vyzval poslancov k dotazom k predloženej správe hlavného kontrolóra o kontrolnej činnosti za rok 2016. Hlavná kontrolórka sa ospravedlnila z dôvodu účastí na školení a preto boli tento návrh doručený poslancom s pozvánkou. K uvedenému dokumentu poslanci nemali dotazy a preto starosta vyzval prítomných k hlasovaniu:

**HLASOVANIE o správe hlavného kontrolóra o kontrolnej činnosti za rok 2016**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*správu hlavného kontrolóra o kontrolnej činnosti za rok 2016*

**K bodu 11/**

V tomto bode starosta znova pre neprítomnosť hlavnej kontrolórky vyzval poslancov k dotazovaniu správy o kontrole záväzkov a pohľadávok obce Kolačkov. K uvedenému dokumentu poslanci nemali dotazy a preto starosta vyzval prítomných k hlasovaniu:

**HLASOVANIE o správe o kontrole záväzkov a pohľadávok obce Kolačkov**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Mgr. Anna Dziaková, Jozef Majkut, Mgr. Veronika Henischová, Ing. Dušan Reľovský, Judita Zamišková a Pavol Dziak)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*správu o kontrole záväzkov a pohľadávok obce Kolačkov*

**K bodu 12/**

V tomto bode starosta informoval poslancov o dianí v obci. Poslanec Ing. Dušan Reľovský sa informoval ako postupujú práce na výstavbe Domu smútku a taktiež či sa bude niečo robiť s fasádou Obecného úradu.

**K bodu 13/**

V tomto bode bol prečítaný návrh uznesení, s ktorým súhlasili všetci prítomní poslanci.

**K bodu 14/**

V závere starosta obce poďakoval všetkým prítomným poslancom za účasť a rokovanie Obecného zastupiteľstva ukončil.

**Overovatelia zápisnice :**

***Mgr. Veronika Henischová***

***Jozef Majkut***

### Pavol Zamiška

### starosta obce

**Zapisovateľka: *Mgr. Gabriela Zamišková***